Հուլիսի 18-ի երեկոյան Սիրահարների այգում «Բեկոն Պրոդուկտ» ընկերությունը կազմակերպել էր միջոցառում, որի շրջանակներում պատրաստվել էր Հայաստանի ամենաերկար՝ տասնչորս մետրանոց հոթ դոգը: Ի դեպ, հենց 1957 թվականի հուլիսի 18-ին հուլիս ամիսը պաշտոնապես հայտարարվել է հոթ դոգի միջազգային ամիս, իսկ Միացյալ Նահանգներում հուլիսի 18-ը համարվում է հոթ դոգի օր: Մինչև միջոցառման սկիզբը հանդիսատեսին բաժանվեցին ընկերության կրծքանշաններ, դրոշակներ և թվեր, ըստ այդ թվերի՝ միջոցառման ընթացքում որոշվեց՝ ով կկտրի և «կկետչուպապատի» հոթ դոգը: Ըստ ընկերության արտադրամասի պետ Մարտին Պիչիկյանի, հոթ դոգը պատրաստվել է ընդամենը յոթ օրում, կշռում է տասներկու կիլոգրամ և օգտագործվել է տասնհինգ կիլոգրամ հումք՝ խոզի և տավարի միս, հոթ դոգի վրա աշխատել են ընկերության տասներկու աշխատակիցներ: Միջոցառման ընթացքում տեղի ունեցավ արագ հոթ դոգ ուտելու մրցույթ, որին կարող էին մասնակցել տասնվեց տարին լրացած անձինք: Մրցույթի հաղթողը ստացավ նվեր՝ թվային ֆոտոխցիկ: Իսկ միջոցառման վերջում տեղի ունեցավ հյուրասիրություն: Թեև տասնչորս մետրանոց հոթ դոգը վերջացավ՝ հյուրասիրությունը դեռ շարունակվում էր: Հանդիսատեսներից շատերը ողջունում էին գաղափարը.